Ten strach pò zeszłëch wiekach diskriminacëje òstôł do dzys ë to je cos, co òstôjô z tëłu głowë, gôdô Jorgos Papadakis, z makedońsczi miészëznë w nordowi Grecëji. Je aktiwistą grecczi partëje Rainbow (pò kaszëbskù Tãga), jakô słëchô do Wòlnégò Eùropejsczégò Sojuszu ë szefã kòmùnikacëje w biurze ny eùropejsczi partëje. Rozpòwiedzôł nóm ò lékarzenim nôrodny traùmë, pòmachcony bałkańsczi pòlitice ë mało znóny historëji Makedończików pòd Sołuniã (pò greckù Tesaloniki), z jaczégò pòchôdelë swiãti Cyril ë Metod, pierszi ksãżô, chtërny kôzelë pò słowiańskù.